
A V I Z

asupra proiectului de Lege privind aprobarea Ordonanţei de urgenţă a Guvernului nr.282/2000 pentru modificarea şi completarea articolului 10 din Ordonanţa de urgenţă a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar.



În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere şi adoptare, în procedură de urgenţă, cu proiectul de  Lege  privind aprobarea Ordonanţei de urgenţă a Guvernului nr.282/2000 pentru modificarea şi completarea articolului 10 din Ordonanţa de urgenţă a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar, trimis cu adresa nr.684 din 8 ianuarie 2001, înregistrată sub nr.84/XVIII/11 din 8 ianuarie 2001.



Potrivit prevederilor art.57 din Regulamentul Camerei Deputaţilor, comisia a dezbătut proiectul de lege  menţionat mai sus în şedinţa din  16  ianuarie 2001.



Cu această ocazie, membrii  comisiei au examinat Ordonanţa de urgenţă nr.282/2000 supusă aprobării, expunerea de motive la proiectul de lege, precum şi, nota de fundamentare în care se precizează existenţa surselor de finanţare ce urmează a fi utilizate la acoperirea acestor cheltuieli suplimentare.



În urma dezbaterilor, membrii comisiei au hotărât, cu majoritate de voturi, să avizeze favorabil proiectul de lege în forma prezentată.



În raport de obiectul şi conţinutul său, proiectul de lege face parte din categoria legilor ordinare.

